### 13.    Beslutning om at godkende forslag til Lokalplan nr. 571 og Kommuneplantillæg nr. 2 for erhvervsområde ved [adresse]

**Åbent**

Sagsnr.: 326-2018-11553       J.nr.: 01.02.05           Dokumentnr.:
326-2018-290381

**Sagstype**

Beslutning.

**Resume og sagens baggrund**

Novo Nordisk (NN) har anmodet om, at Kalundborg Kommune i
samarbejde med virksomheden og tilknyttet rådgiver tilvejebringer nødvendigt
plangrundlag, for en del af området [adresse] øst, der giver virksomheden
mulighed for at udvide nord for jernbanen. Den nye del af Novo Nordisk-sitet
skal indeholde kontor-, laboratorium-, lager- og produktionsfaciliteter. Sagen
fremlægger forslag til lokalplan med tilhørende miljørapport samt forslag til
kommuneplantillæg til godkendelse, med henblik på at gennemføre offentlig
høring.

Teknik- og Miljøudvalget, Økonomiudvalg og
Kommunalbestyrelsen har i august 2018 besluttet at igangsætte planlægning for
del af erhvervsområde, [adresse] øst.

**Indstillinger**

Direktøren indstiller, at:

1.
Forslag til Kommuneplantillæg nr. 2 til [adresse] 2017-2028
godkendes til offentlig fremlæggelse i 8 uger.

2.
Forslag til Lokalplan nr. 571 for erhvervsområde ved [adresse]3.
Administrationen bemyndiges til at foretage nødvendige redaktionelle
ændringer inden forslag til kommuneplantillæg, lokalplan og miljørapport
offentliggøres.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Administrationens bemærkninger*

I forløbet har Nadia Toft og tilknyttet
rådgiver samarbejdet med Kalundborg Kommune omkring udarbejdelse af det
nødvendige plangrundlag. Kortbilag, snittegninger og visualiseringer, som er
anvendt i lokalplanforslaget, er produceret af Nadia Toft. Administrationen vurderer at
visualiseringer, snittegninger og kortbilag med fordel kan kvalitetssikres og
optimeres inden planforslag udsendes i offentlig høring. Det har ikke været
muligt at kvalitetssikre disse, da de er udarbejdet af udefrakommende
konsulenter indenfor tidsfristen. Det ændrer ikke på planforslagenes indhold og
principper, men bidrager blot til mere retvisende illustrationer.

*Lokalplan*

Formålet med lokalplanen er at sikre et robust og
fremtidssikret plangrundlag, hvor Nadia Toft kan udvide sitet i Kalundborg. NN påtænker
en gradvis udbygning af området, som dog først forventes igangsat inden for en
årrække.

En del af området er omfattet af Lokalplan 57-1 (1980). Den
ønskede fremtidige anvendelse har imidlertid et omfang og en karakter som
administrationen vurderer, er lokalplanpligtig, og ikke kan rummes inden for
den eksisterende lokalplan. En del af lokalplan 57-1 aflyses i forbindelse med
denne lokalplans endelige vedtagelse.

Formålet med lokalplanen er at fastlægge nærmere
bestemmelser for disponering af området, bl.a. med afsæt i intentionerne
beskrevet i helhedsplanen for [adresse]. Desuden er det formålet at
overføre den østlige del af området fra landzone til byzone.

Lokalplanen har fokus på at sikre:

·
Disponering og bebyggelsens fremtræden

·
Vejadgange og trafikhåndtering

·
Intentionerne i helhedsplan for Stejlhøjkilen efterleves

·
En attraktiv indgang til Kalundborg by

·
Grønne tiltag der styrker opfattelsen af området og bringer
landskabet ind i erhvervsområdet.

*Lokalplanens principper*

For at sikre ovenstående hensyn i planlægningen er
lokalplanen udarbejdet ud fra følgende overordnede principper.

Bebyggelsesplan

Lokalplanen har til sigte at udnytte erhvervsområdet
optimalt, ved et robust og fremtidssikret plangrundlag. Derfor gives der
mulighed for intensiv bebyggelse mod vest (i højden og tætheden), hvor der i
forvejen er tæt bebygget på sitet mod syd og derfor tilpasser sig eksisterende
bebyggelsesstruktur. I området mod øst bliver bebyggelsen mere spredt og med
lavere bygningshøjder og derved respekterer indkørslen til [adresse] samt
Tømmerup Kirkes position i landskabet.

Lokalplanområdet er opdelt i fire overordnede delområder
hvoraf delområde E1 og E2 kan anvendes til bebyggelse.

Bebyggelsen på [adresse] nord opdeles i et vestligt
delområde (E1) og østligt delområde (E2). Omfanget af bebyggelsen tager højde
for Tømmerup Kirkes placering og gradueres i takt med afstanden hertil. Derved
placeres den tætte og høje bebyggelse længst mod vest.

Indenfor hele området kan der bebygges i max. 4 etager og
generelt i 16 meters højde, dog kan der indenfor delområde E1 (længst mod vest)
opføres optil 25 meter høje bygninger til lager og produktionsformål.

Delområde E1 (vest)

Bebyggelsen i det vestlige delområde ligger længst væk fra
[adresse], i tilknytning til [adresse] syd og eksisterende
erhvervsområde. Her karakteriseres bebyggelsen af større, mere kompakte og
samlede bygninger. Her bygges der maks. 25 m i højden og med mulighed for
punktvis byggeri (skorstene/master) i op til 45 m’s højde. Området anvendes til
produktion, kontor, laboratorier, lager og forsyninger. Parkering etableres på
terræn.

Delområde E2 (øst)

Bebyggelsen i det østlige delområde er primært mindre, lave
og spredte bygninger, som ligger i, og respekterer, det kuperede terræns
særlige karakter. Delområdet ligger tættest på [adresse]. Her bygges der
maks. 16 m i højden. Området anvendes til kontorer, laboratorier, lager og
forsyninger. Parkering etableres på terræn. Terrænet bevares i størst muligt
omfang.

Anton Pedersen kile og beplantning

Den omkringliggende natur og landskab er indarbejdet i
lokalplanområdet ved at friarealerne udgør grønne ubebyggede offentligt
tilgængelige områder. Det naturlige terræn indarbejdes og fastholdes ved at
lade bygningerne harmonere og indpasse sig i terrænet hvor muligt.

Beplantningen består af bevoksning i varierende lag af buske,
mindre træer samt større træer. Buskene plantes i grupper for at understøtte
dyre- og planteliv.

Det grønne område ved rundkørslen og beplantningsbæltet
langs Hovvejen suppleres med en grøn kile gennem lokalplanområdet.
Beplantningen langs store dele af erhvervsområdet grænser, etableres med
inspiration fra agerlandets læbælter. Dette bidrager til at området danner en
grøn og attraktiv indgang til byen.

Der sikres offentlig adgang i det grønne område ved
rundkørslen og omkring søen i delområde G2, idet hegn placeres på indersiden af
området, hvorved disse området forsat er tilgængelige og giver borgerne
mulighed for at nyde de ubebyggede arealer og søen.

*Kommuneplantillæg*

Det ansøgte er ikke i overensstemmelse med kommuneplanen i
forhold til bygningshøjder og muligheden for at etablere produktion og
laboratorier i op til miljøklasse 7. Derfor er der parallelt med lokalplanen
udarbejdet et tillæg til kommuneplanen. Administrationen har vurderet, at
tillægget ikke forudsætter indkaldelse af ideer og forslag, da området allerede
er udlagt til erhvervsområde.

Området ligger i hhv. byzone og landzone, i tilknytning til
[adresse] og som en del af [adresse]. Området er i kommuneplanen udlagt
til Erhvervsområde (rammeområde [adresse]).

Om anvendelsen fremgår: *Lettere erhverv herunder
serviceerhverv, lettere industri-, værksteds-, håndværks-, lager- og
transportvirksomhed med tilhørende administration.*

Om bebyggelsesforhold fremgår: *Maks. bygningshøjde er 8.5
m. Mulighed for større højde jf. de generelle rammebestemmelser, dog ikke inden
for 300 m fra [adresse].*

Om miljøforhold fremgår: *Virksomheder i miljøklasse 1-4.
Der kan eventuelt være højere miljøklasser i den østlige del af rammeområdet
ved nærmere vurdering i forbindelse med lokalplanlægning.*

Forslag til kommuneplantillæg udlægger nyt rammeområde,
K05.E12 med bestemmelser, der giver mulighed for at etablere tungere erhverv
med større bygningshøjder. Der kan fortsat etableres erhverv inden for
miljøklasse 1-4 i den østlige del, mens der bliver mulighed for miljøklasse 1-7
i den vestlige del. Kommuneplantillægget giver mulighed for bygningshøjder op
til 16 m i den østlige del, mens der kan bygges op til 25 m i den vestlige del
med punktvis master og anlæg op til 45 m. Bebyggelsen kan i hele rammeområdet
være i max 4 etager.

*Lov om Miljøvurdering*

Kalundborg Kommune har vurderet, at lokalplan og
kommuneplantillæg er omfattet af miljøvurderingsloven (LBK nr. 448 af 10. maj
2017 om miljøvurdering af planer og programmer og af konkrete projekter (VVM)).
 I henhold til § 3 i lov om miljøvurdering om planer og programmer skal der
udarbejdes en miljøvurdering af planer når disse antages at kunne få væsentlig
indvirkning på miljøet (Miljørapporten er vedlagt som bilag nr. 3).

*Varmeprojekt*

Der skal udarbejdes et varmeprojektforslag efter
varmelovgivningen, når området bebygges.

**Økonomiske konsekvenser**

Ingen.

**Teknik- og Miljøudvalgets møde
den 7. januar 2019:**

Anbefales.

**Økonomiudvalgets møde den 23.
januar 2019:**

Anbefales.

**Bilag**

|  |  |
| --- | --- |
| Bilag nr. 1 - Forslag til Lokalplan nr. 571 for et erhvervsområde ved [adresse] 326-2019-828 |
| Bilag nr. 2 - Forslag til Tillæg nr. 2 til [adresse] 2017-2028 | 326-2019-829 |
| Bilag nr. 3 - Miljøvurderingsrapport | 326-2019-830 |